N á v r h

ZÁKON
z ......................2002,

ktorým sa mení  a  dopĺňa zákon  Národnej  rady  Slovenskej republiky č. 229/1995 Z. z.              o spotrebnej dani z liehu v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 229/1995 Z. z. o  spotrebnej dani z liehu       v  znení zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 386/1996 Z. z., zákona č. 59/1999 Z. z.,  zákona č. 341/1999 Z. z. a zákona č. 252/2000 Z. z. sa mení a  dopĺňa takto:

1.	V § 9 písmeno g) znie: 
	”g)  zúčtovania manka alebo škody na majetku,^16) s výnimkou zúčtovania škody, ku ktorej došlo znehodnotením liehu v dôsledku technickej alebo technologickej poruchy pred vznikom daňovej povinnosti podľa písmena a) a znehodnotený lieh bol preukázateľne zneškodnený na podnet oprávneného orgánu^16a) pod dohľadom správcu dane,”.
Poznámka pod čiarou k odkazu 16a znie:
”16a) § 19 ods.3 písm. a) zákona Národnej rady Slovenskej republiky č.152/1995 Z.z. o potravinách v znení neskorších predpisov.”.
2.	V § 11 ods. 3 sa slová ”h) a i)” nahrádzajú slovami ”h), i) a m)”.
3.	V § 12  ods. 1  písm. a) sa za slová ”potravinárskych” vkladajú slová ”výrobkov okrem  vína^23a)”.
	Poznámka pod čiarou k odkazu  23a  znie:
	”^23a)Zákon Národnej rady Slovenskej republiky č. 309/1993 Z. z. o spotrebnej dani z vína             v znení neskorších predpisov.”.
4.	Poznámka pod čiarou k odkazu  25 sa dopĺňa citáciou, ktorá znie:
” § 4 a5 zákona Národnej rady Slovenskej republiky č.152/1995 Z. z. o potravinách v znení neskorších predpisov.”.
5.	V § 13 odsek 2 znie: 
”(2) Nárok na nákup liehu oslobodeného od dane vzniká dňom, určeným v povolení vydanom Daňovým riaditeľstvom Slovenskej republiky.”.
6.	V § 14 odseky 1 a 2 znejú:
”(1) Platiteľ má nárok na vrátenie zaplatenej dane v prípadoch
a)	preukázateľného použitia liehu nakúpeného za cenu s daňou (ďalej len ”zdanený lieh”) v rámci podnikateľskej činnosti na výrobu výrobku, ktorý je predmetom dane,
b)	preukázateľného vrátenia zdaneného liehu odberateľom z dôvodu nedodržania dohodnutých zmluvných podmienok,
c)	preukázateľného vrátenia zdaneného liehu komisionárom,^5)
d)	zamietnutia žiadosti o výmaz z obchodného registra alebo z inej evidencie pri skončení podnikateľskej činnosti, ak  daňová povinnosť vznikla podľa § 9 písm. i) a m).
(2) Platiteľ má nárok na vrátenie zaplatenej dane podľa odseku 1 písm. a), b) a c), ak splnil tieto podmienky: 
a)	prevzal zdanený lieh  na sklad, 
b)	zaplatil daň, ktorú žiada vrátiť, 
c)	má daňový doklad preukazujúci nákup zdaneného liehu a doklad o zaplatení dane; v prípade podľa odseku 1 písm. b) má aj dobropis a doklad o vrátení dane odberateľovi; v prípade podľa odseku 1 písm. c) má aj preberací protokol.”.
7.	V § 14 ods. 4 sa  slová ”bezhotovostnej platbe prostredníctvom banky” nahrádzajú slovami ”bezhotovostnej platbe alebo hotovostnej platbe prostredníctvom banky alebo pobočky zahraničnej banky^26b) (ďalej len ”banky”)”.
Poznámka pod čiarou k odkazu 26b znie:
”26b) § 2 ods. 1 a 5 zákona č.483/2001 Z.z. o bankách a o zmene a doplnení niektorých zákonov.”.
8.	V § 16 ods. 3 sa  za slová ”bezhotovostnej platbe” vkladajú slová ”alebo hotovostnej platbe”.
9.	V § 26 odsek 2 znie: 
”(2) Nárok na dovoz liehu oslobodeného od dane vzniká dňom, určeným v povolení vydanom Daňovým riaditeľstvom Slovenskej republiky.”.
10.	V § 27 ods. 4 sa za slová ”bezhotovostnej platbe” vkladajú slová ”alebo hotovostnej platbe”.
11.	Slová ”uskladnenie v colnom sklade” vo všetkých tvaroch  sa v celom texte zákona nahrádzajú slovami ”uskladňovanie v colnom sklade” v príslušnom tvare.
12.	Slová ”Ústredné daňové riaditeľstvo” vo všetkých tvaroch sa v celom texte zákona nahrádzajú slovami ”Daňové riaditeľstvo” v príslušnom tvare.

Čl. II

Tento zákon nadobúda účinnosť 1. januára 2003.